
STOP 



Early Journal Content on JSTOR, Free to Anyone in the World 

This article is one of nearly 500,000 scholarly works digitized and made freely available to everyone in 
the world byJSTOR. 

Known as the Early Journal Content, this set of works include research articles, news, letters, and other 
writings published in more than 200 of the oldest leading académie journals. The works date from the 
mid-seventeenth to the early twentieth centuries. 

We encourage people to read and share the Early Journal Content openly and to tell others that this 
resource exists. People may post this content online or redistribute in any way for non-commercial 
purposes. 

Read more about Early Journal Content at http://about.istor.org/participate-istor/individuals/early- 
journal-content . 



JSTOR is a digital library of académie journals, books, and primary source objects. JSTOR helps people 
discover, use, and build upon a wide range of content through a powerfui research and teaching 
platform, and préserves this content for future générations. JSTOR is part of ITHAKA, a not-for-profit 
organization that aiso includes Ithaka S+R and Portico. For more information about JSTOR, please 
contact support@jstor.org. 



PROSE VERSION 



— OP THE- 



MS. 781 (BIB. NA T., F. FR.). 



CEIGNEUR, oies et escoutés si porrés entendre et savoir comment 
"^ li chevaliers li chisne vint en avant, et le grant lignie qui de li iss- 
par cui sainte crestientés fu ml't essauchie et eslevee, et l'ai conmeni 
chie sans rime pour l'estore avoir plus abregiet ; et si me sanle que le 
5 rime est ml't plaisans et ml't bêle, mais ml't est longue. 

TL avint jadis que li roys Orians qui ml't estoit grans sires et de ml't 
* grant renon estoit un jour entre lui et le roîne Beatris se fenme as 
fenestres de son palais. Et regardent contreval le rue et vit li roys 
une fenme qui .ii. enfans portoit, et bien sanloient jumel. Lors dist il 
10 rois a le roïne : " Dame, ml't me merveil que nous n'avons nul en- 
fant, et ves la une povre fenme qui .ii. en a ml't biaus et me sanle 
qu'il soient jumel." 

QUANT la dame oï sen seigneur si fu ml't courouchie et ml't dolan- 
te et dist: " Ha sire," dist le rolne, "je ne querroie mie en nule 

15 manière du monde que une fenme peûst avoir .ij. enfans a un lit se 
ele n'estoit livrée a .ij. honmes et eûst juta .ij. honmes. "Ha 
dame," dist li roys, " vous dites mal. Car sachiés, Diex a par tout 
pooir." A tant le laissent dusques au jour que li sires jut a le rolne et 
engenra .vij. enfans par le vertu de Dieu. Li roys Orians avoit mère 

20 qui ml't estoit maie vielle, et ml't fu dolante quant ele seut que le 
roïne fu enchainte. La dame porta ses mois et ses dis tant qu'il 
avint que Damedix le vaut que le dame se délivra a un jour de .vij. 
enfans. A chel delivrement n'ot fenme nule fors le vielle Matabrune, 
qui mère estoit le roy Oriant, qui ml't ot félon pensé et mauvais. Li 

25 .vj. en furent fil et si ot une fille et ml't issi d'aus grande lignie. Et 
Matabrune prent les enfans et les met en son escorciz et mande Mar- 
con, un sien honme, et li dist: "Amis, tenés, portés ches enfans en 
tel liu que jamais n'en oîe parler et gardés que vous les ochiés." 
li ARKES prent les enfans et les en porte en le forest ml't parfont et 

30 ^ les met sur l'erbe. Li enfanchon li conmenchent a rire. Quant 
Markes les voit ml't en ot grant pité et dist : " Ja Damedix ne m'ait se 
je ja nul mal vous fach." A tant laist iluec les enfans et s'en revient 
arrière. Quant le vielle Matabrune le voit ml't en fu lie. A tant s'en 
part Markes. Le vielle garde desous uns degrés et treuve que une 

35 kienne avoit caalé iluec .vii. caiaus. Ele les prent et vient a son fil. 

Quant H roys Orians le vit venir il se lieve contre lui et li dist : 
"Dame, bien viegniés. Dame, queles nouveles?" "Certes," dist 
le vielle Matabrune, "biaus dous fix, ml't laides et ml't horribles et 
ml't mauvaises. Veschi le présent que vo femme vous a aporté, et 
5 s'est délivrée de ches .vii. cayaus conme le plus desloiaus qui onques 
fust, n'ainc de nului ne se garda, et par maintes fois l'aje trouvée aveuc 
autrui que aveuc vous. Mais pour vostre honneur m'en taisoie. Or 
s'est délivrée de ches .vii. kiens que vous ichi veés. Faites le ardoir. 
Car onques pieur que li ne fu, et se faire ne la volés, je meîsmes l'ai- 
10 derai." 

QUANT li roys vit et ol che que se mère li dist, ml't fu dolans et 
dist : " Dame, je ne cuidoie mie que el monde eûst meilleur dame 
de li ne plus loiaus. Ml't sui dolans de sen mesfait. Et par Diu, 
bêle douche mère, aidiés le me a cheler, car je l'ai espousee et li 

15 creantai que je li porteroie foi et loiauté. Et conment le porroie je 
veoir et ardoir ne faire ardoir ?" " Biaus fix," che dist la vielle, " vous 
targiés trop longuement. Je le ferai geter en vo chartre." Lors s'en 
torne le vielle et vient a .ij. de ses sers et les apele et vient au lit le 
boine roïne Beatris et li dist : " Orde pute desloiaus, or pert bien 

20 vostre puterle qui désistes que femme ne pooit avoir .ij. enfans a un 
lit s'ele n'estoit a .ij. honmes livrée. Or puet dire mes fix que vous 
en avés jut a .vij. Certes il ne prenderoit mie tout l'or de Roussie 
par si que vous ne soies demain arse." " Dame sainte Marie," dist le 
roine, " ne veuilles mie consentir que je muire a tel doleur, si voire- 

25 ment conme je me sui loiaument maintenue!" "Chertés," dist le 
vielle Matabrune, " Pute, riens ne vous vaut." A tant l'ont prise li 
serf malfaisans et trufiers et niainent le boine roine en une ml't oscure 
chartre, ne n'i eut ne keute ne dras le boine dame. Lors sont tantost 
li dou serf avulé, n'ainc puis ne virent riens. Moût souffri la dame 

30 de grietés. 

\R oies des enfans qui sont en le forest sur le rive si conme Markes 
les y ot laissiés envolepés en une pel, et avoit cascuns une cainete 
au col. Et est tele lor destinée que s'il les perdoient, il devenroient 
chisne volant. Et tant com il les aront il seront en fourme d'orne. 

35 A tant es vous que uns hermites vint iluec qui ot esté en le forest .1. 
ans, et voit les enfans, et prie a nostre Seigneur s'il le plaist qu'il 
envoit a ches enfans nourreture par coi il puissent vivre. Ne de- 
moura puis gaires que Dix y envoia une chievre qui les enfans alaitoit, 
et il l'alaitoient aussi conme fesissent une femme. Li hermites prent 

40 les enfans et les emporte en se maison, et cascun jour le chievre y 
venoit. Et ainsi les nourri grant tans. Tant que il avint que un jour 
estoit li hermites aies el bos et y avoit l'un des enfans menés aveuc 
lui. Si avint que Malquarres, qui forestiers estoit, vint par aventure 
a le maison chel hermite et treuve les .vi. enfans qui ml't estoient bel 

45 et vit les caïnetes qu'il orent as cols, et dist que se se dame veut, il 
lor torra les caïnetes. Lors vint li traîtres a se dame et li dist: 
"Dame, j'ai la trouve .vi. trop très biaus enfans en chele forest, et 
ont .vi. caïnetes as cauls. Dame, et se vous me voliés croire, je leur 



0^ 



NAISSANCE DU CHEVALIER AU CYGNE. 



97 



rp^ 



iroie tolir." Quant le vielle l'entendi, ele fu ml't dolante, car ele 
savoit bien que che estoient si neveu que Marques avoit porté en le 
forest. Lors dist a Malquarre : " Raies en l'ermitage et leur tolés les 
caïnes, et s'il se deffendent vers vous si les ochiés." A tant se met chil 
5 Malquarres a le voie. Matabrune mande Marcon qu'il venist parler 
a lui et il y vint. Lors le maine en une cambre, et le conjure qu'il li 
die voir qu'il fist de ches .vij. enfans que ele li avoit carguiés et que 
s'il li mentoit ele le feroit desmembrer. Adont li dist li preudons : 
" Dame, sachiés, je les laissai en le forest ne mie ne les ochis." Lors 

10 prent le vielle Marcon et li fait les iex crever. 

""ANT eut Malquarres aie qu'il vint en l'ermitage. Adont avint issi 
que li hermites estoit aies en le forest, et ot un des enfans aveuc 
lui. Quant Malquarres vit les .vi. enfans et les caïnes et que nului 
n'ot aveuc aus si en fu ml't liés, et prent les enfans a cachier aval le 

15 maison et tant qu'il en prist un, et li taut le calne. Et lors devint 
blans chisnes et s'en vole en vivier sen père le roy Oriant a lUefort. 
Quant li traîtres le vit, ml't s'en esmerveilla. Puis prent les autres, 
et tout li autre s'esmurent aussi quant il orent les caines perdues et 
s'en volent a Illefort el vivier lor père le roy Oriant. Lors s'en re- 

20 vint Malquarres a se dame et aporte les caïnes. Lors mande Mata- 
brune un orfèvre et li prie qu'il li fâche une coupe de ches .vi. caïnes. 
Il respont: "Dame, volentiers." Adont prist une des caïnes et le 
forga, et en fist une ml't riche coupe. Les autres .v. caïnes mist li 
orfèvres en sauf, car bien vit que eles estoient boines de grant ma- 

25 niere. Quant li hermites et li enfes vinrent de le forest et il ne trouvè- 
rent a l'ostel nul des enfans, ml't furent dolant et couroucié, et 
démenèrent ml't grant duel, et les regrete li enfes et li hermites. 

APRÈS avint que Matabrune vint au roy Oriant sen fil et li dist : 
" Biaus fix, tu es trop vergondés ; fai te femme ardoir, car trop est 

30 mortex quant ele se coucha a un chien. " Li roys fu ml't dolans et fist 
tous ses barons assanbler a un jour pour jugement faire de sa femme 
ardoir; et avoit ja esté en chartre bien .xv. ans c'onques saoule n'i fu. 
Et ml't reclaime Diu et ses saintes reliques que il le veuille geter de 
chele poverte, car ml't est malmenée de fain et de mesaises. Quant 

35 li baron furent assanlé, et li jugemens fu rendus en tel manière que le 
dame fust l'endemain arse se ele n'avoit campion qui le deffendist. 
^R avint ainsi que nostres sires Jhesus Cris, qui ne voloit mie que le 
dame fust perie, envola un sien angele a l'ermite en le forest, et li 
dist: " Hermites, Dix te mande que tu envoies demain au matin chel 

40 enfant a le chité d'Illefort, pour rescourre se mère d'ardoir, qui est 
femme le roy Oriant. Et il et li autre .vi. enfant sont fil le roy Oriant 
et le roïne Beatris. Or li a mis Matabrune sus tel blasme que ele eut 
.vii. chiens, et que ele jut a .vij. chiens, par coi ele sera damain arse 
se ele n'a secours de lui. Et ne soies de riens en doutanche, que 

45 Dix li aidera." Et li quémande qu'il se fâche baptisier et qu'il ait non 
Helyas. A tant s'en va li angeles. Quant vint l'endemain au matin 
li hermites esveille l'enfant et li dist: " Biaus fix, levés sus -,11 vous 

convient ale.r a Illefort pour defïendre vo mère d'ardoir, del blasme 
que Matabrune H met sus ; et vous faites crestienner et baptisier. Et 
aies non Helyas. Li hermites li fait une cote de fulles si conme on 
dist, et li vest ; puis prent une perche en se main, et li hermites le 

5 convoie dusques hors de le forest, et li dist: " Biaus dous fix, soies 
preus et sages, et sachiés que vous estes fix le roy Oriaut, et soies 
asseûr que Dix vous aidera." A tant l'a li hermites mis a 'e voie, et 
li a moustree Illefort, ou il doit aler. A tant s'en part li hermites, et li 
enfes s'en vient pour se mère esquiver del blasme que Matabrune li 

lo mist sus. Adont avint ainsi que Matabrune avoit geté son sort, et 
que le roïne devoit estre rescousse par un sien enfant, ne gaires ne 
demourroit. Lors prent .ii. sers et les envoie encontre lui pour lui 
ochire. A tant es vous que li enfes vient et les encontre et leur de- 
mande li quex est se mère. Li serf le virent fol et non sachant, et 

15 bien seurent que che estoit chil pour coi il estoient la venu. Lors li 
tire li uns et li autres le saque. Lors dist li enfes : " Li ques est Mata- 
brune? Mes pères me dist que je me presisse a li, et je si ferai." 
Lors hauche le baston et fiert Malfaisant qu'il li brise l'espaulle, et 
après referi si trufier qu'il li brise le chief. Lors tournent en fuies ; et 

20 li enfes s'en part et vient a Aillefort. 

QUANT li enfes fu a Aillefort venus, ml't se merveilla de le gent 
qui la estoit, et dist qu'il ne cuidoit mie que el mont eiist tant de 
hermites, car onques mais tant de gent ne vit. Lors regarde le roy 
qui s'espee ot chainte et fu sur un cheval dont li enfes ot grant paour. 

25 Quant li roys le vit ml't se merveilla, car bien li sanloit estre fols. 
Li enfes vint au roi et li demanda des coses qu'il veoit ques coses che 
estoient ; et li roys li disoit ml't boinement. Quant li enfes li ot de- 
mandé du cheval, du frain, de l'espee et d'autres coses pluiseurs, lors 
oï un cri, et li demanda que che estoit. Li roys li dist ml't boine- 

30 ment: " Amis, jou ai une femme qui a esté plaine de cruauté et de 
felonnie, et a jut a .vij. chiens ; or l'ont mi homme jugie, et le doit on 
maintenant ardoir." " He! boins roys," che dist li enfes, "vous ne 
l'avés mie loiaument jugie, car che ne fu onques voirs, ne onques che 
ne fist ; ains li a aucune ame mis sus par felenie, ou vo mère ou 

35 autres, qui point ne l'aime. Et s'il estoit aucuns qui se vausist con- 
battre pour la dame et dont vainquist chelui qui sus li metroit tel 
crieme, en ne seroit il raisons que la dame en fust quitte et délivre?" 
"Certes," dist li roys, "oïl, et ml't en seroie liés." "Sire," dist li 
enfes, " et ves me chi qui pour la dame en ferai le bataille, et en def- 

40 fenderai le dame." 

^UANT li roys ol son enfant ensi parler, ml't en fu liés ; mais il ne le 
connissoit mie. Lors vint li roys a sa mère et li dist : " Dame, che 
seroit cruautés de cheste dame ardoir ; pour Diu, laissiés le a pais, 
car vous faites pechié qui de tel blasme le retés ; puis que vous volés 

45 qu'il soit ainsi il vous convient campion trouver, qui che puist affer- 
mer que mis li avés sus. Car le dame a campion qui bien le deffen- 
dra." Quant Matabrune l'entent, mult en fu irie et vit que campion li 

convint avoir. Lors vint a Malquarre et li dist: " Malquarre, biaus 
amis, il vous convient cheste bataille faire encontre chel garchon. 
Et se li gardions estoit mors et le dame fust arse, je pourcaceroie 
que mes iîx seroit mors, dont si seroie roine et dame d'Illefort, et 
5 menriens entre mi et vous nos delis. " Dame," dist il, " vous y ven- 
tés et juerrés. Car se je juroie, je me parjurroie." — "Mauquarre," 
dist Matabrune, " ne t'en caut ; je te deffen que tu ne soies preudons, 
et que par tout porte faus tesmoing, ne onques ne te caut de dire 
vérité." — " Dame," respont Malquarres," je ferai vo quemandement. 

10 Lors vint Matabrune au roy et li dist : "Ore, roys, fai ten garchon ar- 
mer." — "Dame, volentiers." — "Sire," dist li enfes, "je veul anchois 
estre baptisiés, car mes pères, li hermites, me dist quant je me parti 
de lui que je fuisse baptisiés et que je eusse non Helyas. Dont fisent 
l'enfant lever et lui baptisier, et ot non Helyas. Pluiseurs barons eut 

15 la a cort qui disent: " Pour Diu, roys, tenés chest enfant a droit, car 
ml't est biaus et bien sachiés que a vous resanle ml't bien." Dont fist 
l'enfant armer et appareillier de ml't riches armes. Et Malquarres 
fu d'autre part appareilliés ml't richement. Puis aporta on les sains, 
et jura premiers Malquarres que il avoit veû le roïne gésir as kiens, et 

20 qu'il l'en vit aporter .vii. cayaus. Dont vaut baisier les sains, mais il 
n'i pot avenir, ains canchela ; et adont disent li baron entr'aus que il 
estoit parjurés. Après jura li enfes Helyes et dist qu'il avoit du tout 
menti et que le roïne ne pensa onques si mauvaise cruauté et que 
boinement et saintement s'estoit adés maintenue aveuc le roy sen 

25 seigneur. Tout proient conmunement pour Hely que Dix le confor- 
tast et tout conmunement que Dix vausist confondre Malquarre le 
traltour. 

TANT es vous que li enfes vint a se mère et li dist : " Dame, con- 
fortés vous en Dieu et en se mère ; car bien sachiés que a l'aie de 

30 Dieu je vous deliverrai de chest crieme que le vielle Matabrune vous 
met sus. La dame l'en merchie ml't. Lors monta Helyas sur le 
cheval et demanda de toutes ches coses qui as armes et au ceval ap- 
partenoient ; et li maistres li dist del tout ml't boinement. Lors 
monte et en vient a le bataile. Et Mauquarres revint d'autre part et 

35 dura tant li caples d'aus .ij. que en le fin Mauquarres fu vaincus. 
Quant Matabrune le vielle desloiaus vit que Malquarres fu vaincus, 
ele monte et s'en va a un castel que ele avoit qui a non Malbruians. 
Car bien savoit que ses fix li roys le haoit ml't. Quant le bataille fu 
finee, li enfes dist au roy: "Sire, j'ai le bataille vaincue a l'aie de 

40 Dieu. Or doit estre la dame délivre. Je vous avoie un poi oublié a 
dire." Quant Mauquarres vit qu'il fu du tout vaincus, il cria a l'enfant : 
" Enfes, ne m'ochi mie, car saces que Matabrune a tout fait chel mor- 
tel enconbrier, et me fist esrachier les caînes des cauls as enfans qui 
ti frère estoient." Et li enfes respont : " Tu as fait mauvais serviche, 

45 si en aras ton loier." Lors trait s'espee et li caupe le teste. 

QUANT le bataille fu afinee, li roys vient a le roïne et li crie : 
"Dame, pour Dieu merchi, pardonnes me che que j'ai meserré 
envers vous ; car tout che me faisoit me mère." — " Sire," dist la dame, 

"je vous pardoins tout boinement." Lors passe le dame avant et vaut 
l'enfant baisier. Li enfes guenchi et dist : " Dame, je n'ai mie tel cose 
apris en le forest ou jou ai esté; car aine n'i vi dame ne pucele, fors 
que bestes sauvages." Et quant li baron l'oient, s'en risent ml't boine- 
5 ment. "Seigneur," che dist li enfes, "faites me venir Marcon, car 
il ot pour mi et pour mes frères crevés les iex, que Matabrune li 
creva." — "Sire," dist Markes, " ves me chi." Lors se tome Elyas 
et le regarde et le prent par le chief et li alaine es iex ; et par le vertu 
de nostre Seigneur il raluma tantost et vit, si conme on dist. Et 

lo quant li roys et li autre baron virent chou, si en furent tout effreé et 
tout esmari. Lors demanda li roys a l'enfant qui il estoit et dont il 
estoit. Li enfes li respont: "Sire, saciés que je sui vos fix. Vous 
souvenroit il ore que d'un jour que me dame me mère vostre femme 
dist que femme ne pooit avoir .ij. enfans a un lit s'ele n'estoit livrée a 

15 .ij. honmes? En chele nuit vous geustes a lui et engenrastes .vij. en- 
fans si conme Dix le vaut. Je en sui li uns et eûmes calnetes d'ar- 
gent ; encore ai je le miene. Et Matabrune nous embla et nous bailla 
a Marcon pour occhirre, et il nous laissa en le forest, si nous trouva 
iluec uns hermites qui nous nourrist ; et vostre mère Matabrune nous 

20 fist tolir nos calnes par Mauquarre. Et quant cascuns ot le sieue 
perdue, si devinrent blanc chisne volant, et sont encore en l'iaue." 
A tant es vous l'orfèvre qui les caînes avoit et li renf, et quant le 
roïne voit che, si keurt son enfant baisier. 
"OEIGNEUR," dist Helyas, "or venés aveuc mi et vous verres ja 

25 '^ grans miracles de nostre Seigneur." A tant vinrent a l'iaue, et 
Hely huque les chisnes et il avolent a lui et l'acolent des eles. Lors 
donne a cascun le sieue caîne, et lors devinrent en humaine fourme. 
.L en y ot qui y fali, qui ml't démena grant dolour d'estrange ma- 
nière, et se débat de ses eles et déplume del bec et demaine grant 

30 dolour. Et quant li roys et le roïne virent chou, si en démenèrent 
ml't grant duel de lor enfant qu'il orent ainsi perdu. Li enfant furent 
chel jour levé et baptisié ; et ot li uns a non Jehans et l'autres Zaca- 
ries et le fille ot non Rose ; et issi puis d'ax ml't de boine gent par 
coi sainte crestienté fu ml't essauchie, si conme on vous contera cha 

35 en avant. Ml't démena li roys Orians et le roïne Beatris grant joie de 
ses enfans ; et manda li roys Orians ses haus honmes et couronna 
Helyas sen fil devant aus tous. Grant pieche dura le feste et ml't fu 
pleniere ; mais ml't estoit Helyas dolans de Matabrune qui ainsi li 
estoit escapee ; et tant qu'il manda se gent et monta et en vint a Mal- 

40 brûlant ou le vielle estoit, et assist le castel. Quant li honme le seu- 
rent, il prennent entr'aus conseil et disent : "Seigneur, nous sonmes 
trop mal engignié pour cheste vielle desloial qui nous a si encantés 
que nous tenons le vile encontre no seigneur ; et bien est apparissant 
qu'il est hons que Dix aime, car ja a pris et est keûs li premiers 

^e murs. Je lo que nous rendons a lui et li rendons le vile." A tant 
vont a lui, et li fu le vile rendue. 

T I roys Helyas entre en le vile et vint el castel et treuve le vielle et 
'-' le prent. Le vielle li crie : " Biaus très dous niés, pou Diu merchi 

ne m'ochiés mie, car je devenrai nonne ou rendue en une abeye, et 
pour Diu aies merclii de mi." Lors le prent li roys et le fait mettre 
en une chartre. 

p\R oies de le desloial vielle conme dyable li aidierent et conme ele 
5 ^ fu plaine de l'ennemi. Ele fist tant que ele escapa de le chartre 
et vint en le cambre ou li roys gisoit, et treuve une espee et le prent ; 
puis escrie Helye le roi: "Ahi! gardions desloiax, je te deffi je ne 
mengerai mais tant que tu soies en vie." Quant li roys entent le 
vielle, si fu tous esmaris ; il saut sus et envolepe entour sen brach le 

lo courtine qui dessur son lit estoit si qu'il deschira tout aval. Et le viel- 
le crie : " Helyes, vous n'i duerrés, car je vous deffi et riens ne pris 
quanques vous avés fait ; car je vous ochirrai de cheste espee." Adont 
saut Kelyas avant et saisist le vielle, puis apele se gent qui tout es- 
toient endormi, et prennent le vielle. Li roys fist faire un fu grant, et 

15 il meîsmes ses cors geta Matabrune ens. Ainsi fu le vielle Matabrune 
arse. Li roys avoit mandé se mère et ele vint a lui ml't volentiers, 
et ml't fu lie de le vielle qui arse fu, qui tant de mal li avoit fait et si 
grant tort. 

QUANT tout che fu fait et akievé, li roys et se mère s'en revinrent a 
lUefort. Chele nuit se jut li roys Helyas en sen lit. A tant es 
vous que nostres Sires envola a lui un sien angele, et li dist : " Helyes, 
dors tu ? Dix te mande par mi que tu t'atournes d'auberc, d'elme, 
d'espee, de targe, et t'en va demain au port de mer et enterras el 
batel que tes frères li chisnes t'amenra et te menra a Nimaie, iluec a 

25 une dame qui a mestier d'aye, et nostres sires veut que tu li ajues, et 
que l'onnours de Buillon soit acquittie et délivrée par ti du félon 
Sesne. Et quant tu aras le dame se tere acquittie tu prenderas se 
fille ; et istera de vous .ij. une ml't grant lignie qui prendera Jheru- 
salem et le terre delà; puis t'en revenras arrière en ten royaume." 

30 AUANT Helyas ol che que Dix li ot mandé, se veilla toute le nuit ; 
\l quant vint au matin il se leva et appareilla, et prent congié a sen 
père et a se mère qui ml't en furent dolant, mais refuser ne le vaur- 
rent pour che que Dix li ot mandé; et l'ont convoie a crois et a reli- 

35 ques dessi au port de mer. Atant es vous que li chisnes vint et ame- 
na le batel. Li roys Helyes entra ens et prent congié et li chisnes 
l'en maine et s'en vont. Quant li roys Helyas vint parfont en mer 
tout au premier jour encontra sarrasins galles et l'assalirent ml't dure- 
ment ; mais li chisnes se deffendoit si viguereusement que che n'es- 

40 toit se merveille non. Et li roys se drece en son estage et se deflfent 
ml't viguereusement. Mais chil Sarrasin si estoient .iiij. galles et 
ml't y ot li chisnes a souftrir, et li roys Helyas. Li maistres ot non 
Escos ; quant il vit se gent morte ml't en fu dolans. A tant es vous 
que uns orages ml't grans lieve qui les Sarrasins desvoie ml't loins. 

^j Lors vinrent pluiseurs galles des angeles de paradis, et fu S. Laurens 
aveuc qui tous les Sarrasins noierent. Dont ala tant li chisnes 
noant atout Helye qu'il vint au port desous Nimaie. Quant li em- 
pererres et l'autre gent qui la estoient le virent ml't s'en esmerveille- 



I02 NAISSANCE DU CHEVALIER AU CYGNE. 

rent et vinrent a lui et li demandèrent qui il estoit ; il lor respondi que 
uns chevaliers estoit qui estoit iluec par mer venus ; et lor demanda 
quele vile ch'estoit la. Il respondirent que ch'est Nimaie. Il dist que 
aussi l'aloit il querant. A tant ist hors du bastel et li chisnes s'en va. 



